XİN Türkiyədəki azərbaycanlılara çağırış etdi - Xeber.az\n"Azərbaycanın diplomatik nümayəndəlikləri gücləndirilmiş iş rejimində fəaliyyət göstərir. Hazırda Türkiyədə olan vətəndaşlarımıza tövsiyyə edirik ki, Türkiyə hökümətinin müəyyən etdiyi təhlükəsizlik qaydalarına riayət etsinlər və kütləvi yerlərdən kənar dursunlar", - deyə Nazirliyin rəsmisi qeyd etdi.\nHikmət Hacıyev - XİN-in mətbuat xidmətinin rəhbəriTürkiyədə hərbi çevrilişə cəhdlə bağlı bir sıra dünya ölkələrinin Xarici İşlər Nazirliyi, o cümlədən, Avstriya və İranın da XİN-yi Türkiyədə olan əhalisinə müraciət edərək, insanların toplaşdığı ərazilərdə olamamağı məsləhət görüblər. Türkiyədə axşam saatlarından başlayaraq ordunun hakimiyyəti ələ keçirdiyi barədə məlumatlar yayılıb. Amma Türkiyə prezidenti Rəcəb Tayyib Ərdoğan bunun sadəcə dövlət çevrilişinə cəhd olduğunu deyir. Ərdoğan hazırda da ölkənin rəhbəri olduğunu bildirib.\nTürkiyə rəsmiləri dövlət çevrilişinə cəhdin qarşısının alındığını bildirirlər. İndiyənədək, rəsmi olaraq 336 nəfər həbs edilib. Qeyri-rəsmi məlumatlara görə isə bu rəqəm iki dəfə çoxdur - 734. Ən son məlumatlar görə, Türkiyədəki hərbi çevrlişə cəhdin qarşısı alınıb və 194 əsgər öldürülüb.


Bağdadinin arvadı danışdı: “Ağlıma da gəlməzdi ki...”\nİŞİD terror təşkilatının lideri Əbubəkr əl-Bağdadinin keçmiş həyat yoldaşı Sadja əd-Duleymi İsveçin Expressen TV kanalına müsahibə verib.\nTuraninfo.az Teleqraf.com-un məlumatınaistinadən, 28 yaşlı qadın qızları ilə birlikdə Avropa ölkələrindən birinə köçmək istədiyini bildirib: "Mən ərəb ölkələrində yox, Avropada yaşamaq istəyirəm. Qızlarımın sağlam yaşaması və təhsil almasını arzulayıram. Nə olsun ki, onların atası terrorçudur. Bu, onların günahı deyil".\nSadja əd-Duleymi onun hər yerdə Bağdadinin arvadı kimi qələmə verilməsindən narahat olduğunu deyib: "Biz 2008-də ailə qurmuşuq və cəmi 3 ay evli olmuşuq. Sonra mən ondan boşanmışam. Mənim onunla heç bir əlaqəm yoxdur".\nDünyanın 1 nömrəli terrorçusunun keçmiş arvadı Əbu-Bəkr Əl-Bağdadinin keçmişi haqqında da danışıb. Onun sözlərinə görə, həyat yoldaşı çox ailəcanlı adam olub: "O ailəsinə bağlı insan olub, Sonradan Əbubəkrin dünyanın ən təhlükəli terrorçularından biri olacağı ağlıma da gəlməzdi".\nSadja əd-Duleymi Əbubəkr əl-Bağdadi ilə cəmi 3 ay evli olsa da, onun ən tanınmış arvadlarından biri olub. "İslam dövləti"ndəki təsirinə görə ona "Xalifessa" ləqəbi verilib. O, üzünü hicabla örtməyərək açıq-aşkar bütün dünya qadınlarını "İslam dövləti"nə qatılmağa dəvət edib və onlara etibarlı ərlər vəd edirdi.\n2014-cü ilin dekabrında Livan sərhədini qanunsuz keçərkən həbs olunan Sadja əd-Duleymi 1 il sonra İŞİD-çilərlə Livan hərbçilərinin dəyişdirilməsi zamanı azadlığa buraxılıb.\nAzərbaycana keçmək istəyən ermənidən ŞOK İDDİA\nTorpaqları qaytarmaq üçün ƏFQAN MODELİ İŞƏ SALINIR: ABŞ bunu edir ki, Rusiya...\nSensasiya: Paşinyana sui-qəsd planı, Sərkisyan rus yolunda – Erməni KİV


Star Tv də yayımlanan "İşte Benim Stilim" tərz yarışı ilə məşhurlaşan azərbaycanlı Sima Şərafətdinova Instagram-da diqqət mərkəzindədir.\nBAKU.WS xəbər verir ki, Sima Şərafətdinova öz rəsmi İnstagram səhifəsində maraqlı görüntülər paylaşır.\nUzun müddətdir ki, Türkiyədə yaşayan Sima dəbdəbli həyat tərzi ilə diqqət çəkir.\nQeyd edək ki, Sima "Best model of Azerbaijan 2014" gözəllik müsabiqəsinin qalibi seçilib. O Türkiyədə qatıldğı "İşte Benim Stilim" verilişində atasının holdinq rəhbəri olduğunu, ailəsinin çox zəngin olduğunu bildirib. Hazırda Şərafəddinova Türkiyədə yaşayır.\nXəbərlər Baxılıb: 692 Tarix: 14 noyabr 2017\n14 noyabr 2017 228


26/05/2020 [12:35] - Cəmiyyət - ( 2112 dəfə baxılıb)\n“Mənə "xatırlama sənətini" yox, "unutma sənətini" öyrət”\n“Nəyisə unutmaq, yaxud unutmamaq insan iradəsindən xaricdir.” (Korneli Tasit)\nHərdən mənə elə gəlir ki, hələ bizim eradan əvvəl 524 – 459-cu illərdə yaşamış dövlət xadimi, Afina demokratiyasının atası sayılan Femistoklun bir kəlamı, sanki mənə də aiddir. Novruz bayramı ərəfəsi idi. Fövqaladə vəziyyət elan olunmasına, komendatura rejiminin tətbiq edilməsinə baxmayaraq, xalq öz milli-mənəvi dəyərlərinə biganə deyildi, gizli və açıq formada bayram əhval- ruhiyyəsi hiss olunurdu. Təhsil müəssisələrinin kollektivləri bu işdə xüsusi fəallıq göstərirdilər.\nRayon Təhsil şöbəsinin müdiri idim. Xəbər gəldi ki, təcili olaraq o zamanlar “Qorkom” adlanan Bakı şəhər partiya komitəsinin büro iclasına gəlməliyəm. Hətta, hansı məsələnin müzakirə olunacağı barədə belə məlumat vermədilər. Deyilən vaxtda Qorkomda oldum. Büro iclasına xeyli məktəb direktorları, universitet rektorları və digər rəhbər işçiləri toplamışdılar. Zalda əyləşənlər içərisində rəhbərlik etdiyim təhsil müəssisələrinin işçilərindən bir neçə nəfəri də gözümə dəydi.\nSən demə, müəllimlər və uşaqlar da daxil olmaqla, bir neçə təhsil müəssisəsinin kollektivı şəhidlərimizin ruhunu yad etmək üçün, milli geyimdə səməni və bayram sovqatları ilə “Şəhidlər xiyabanı” istiqamətində hərəkət edərkən sovet hərbiçiləri tərəfindən “yaxalanmışlar” və dərhal bu barədə şəhər rəhbərliyinə məlumat verilibmiş. Bu isə fövqaladə vəziyyətlə bağlı rejimin “normativlərinə” zidd imiş...\nYeganə müdafiəmə qalxan Raykomun I katibi oldu. Büro üzvləri onun hörməti və nüfuzu qarşısında duruş gətirə bilmədilər. Mənim bir müddət əvvəlki partiya töhmətimi yada salanların can-fəşanlığı da elə bir səmərə vermədi. Nəhayət, uzun çək-çevirdən sonra, “tutduğu vəzifədən azad olunma” cəzası, “partiya uçot vərəqəsinə yazılmaqla şiddətli töhmət”lə əvəz olundu. Əvvəlki töhməti isə mənə elə həmin büroda bir sıra ermənilərin Respublikamızı tərk etmələrinə mane olmadığıma, yəni öz xahişləri ilə işdən azad olunmaları barədə ərizələrini imzaladığıma görə vermişdilər.\nBununla belə, fövqaladə rejim “aşiqləri” öz inadlarından da əl çəkmədilər. Rejimə sədaqətlərini nümayiş etdirmək və komendaturaya yarınmaq üçün bir neçə öndə gedən rəhbər işçini, o cümlədən bizim rayonun bir məktəb direktorunu, onun müavinlərini, mədəniyyət klubunun müdirini tutduqları vəzifələrindən azad etdilər. Nə var, nə var klubun rəhbərliyi uşaqları milli geyimlərlə təmin etmiş və Novruz şənliklərinə hazırlaşmaq üçün onlara klubda şərait yaratmışdı.\nBir neçə həftə keçməmiş rayonumuza yeni I katib təyin olundu.Deyilənlərə görə, o vaxtkı “Kommunist” qəzetinin Baş reaaktorunu ilə qohumluq əlaqələri olduğundan regiondan mərkəzə çəkmişdilər. Hələ sir-sifətini düz-əməlli görməmiş bu yüksək iddialı katib mənə zəng edərək, əmredici tonda təcili Raykoma gəlməyimi tələb etdi. İçəri daxil olar-olmaz “yenə nə hoqqa çıxarmısan, bizi Qorkoma çağırıblar” dedi və tələm-tələsik aşağı düşüb, maşına əyləşdik. İçəriyə daxil olanda sanki, "iynə atsan yerə düşməzdi" kimi bir mənzərənin şahidi olduq.\nSözə başlayan Qorkom katibi şəhərdə yaranan gərginliklə əlaqədar vaxt azlığından şikayətlənərək iki-üç kəlmədən sonra gözünü məndən ayırmayaraq əsas mətləbə keçdi:” Belə gərgin günlərdə sayıqlığımızı, artırmaq, vətəndaşların ərizə və şikayətlərinə həssas yanaşmaq əvəzinə bəzi rəhbər işçilər vətəndaşlara qarşı diqqətsizlik və sayğısızlıq göstərir, vəzifə səlahiyyətlərindən sui-idifadə etməklə,onlara həvalə edilən vəzifələri kobud surətdə pozaraq, əlavə narazılıqlar yaradırlar. Hətta arxa cərgədə oturanlar belə ayağa qalxaraq, söhbətin kimdən getdiyini bilmək üçüb nəzərlərini mənə tuşlamışdılar.\nNəticə onunla sonunclandı ki, üzünü Raykom katibinə tutaraq, təcili surətdə örtülü söhbəti gedən bir müəllimin işə təyin olunması barədə əmrin və mənim tutduğum vəzifədən azad olunmağım barədə təqdimatın ən geci bir saat ərzində onun masasının üstündə olması barədə ciddi barədə tapşırıq verildi.Sən demə, bütün bu komediya xarakterli həngamə mənim üzərimdə qurulubmuş. Partaktivi başa vurub, qapıdan çıxarkən Raykomun I katibi üzünü mənə tutaraq,ətrafdakıların da eşidə biləcəyi bir tonda məni başdanxarab adlandırırlar, sən məndən də başdanxarab imişsən ki... Bu mənim həmin vəzifədə işlədiyim 4 il müddətində vəzifədən azad olunmağıma yönəlik 4-cü cəhd idi...\nKatibin mənə ünvanladığı sözlərdən bu həngamənin nədən qaynaqlndığını dərhal xatırladım. Baş verənlərdən ıki gün öncə bizdən iki mərtəbə aşağıda yerləşən Rayon İcraiyyə komitəsinin sədrinin yanına aşağı düşərkən, elə qapımın önündəcə bir gənc qızla toqquşdum. Qız sanki sinəsi ilə məni itələyərək içəri soxuldu və ”burda müdir kimdir” sualı ilə mənə tərəf çevrildi.Tələsdiyimdən ona əhəmiyyət vermədən dəhlizə çıxıb aşağı düşdüm. Sədrin yanında “пятиминутка” deyilən yığıncaq başa çatdığdan sonra kabinetimə daxil olarkən, həmin qızın hələ də yuxarı başda oturub, məni gözlədiyini gördüm.\nYeimə keçib əyləşər-əyləşməz hikkəli şəkildə “buranın müdiri sizsiz” deyə rus dilində soruşdu. “Əgər bu masanın arxasında oturmuşamsa, deməli mənəm. Sözünüzü deyin”, deyə cavab verdim. “Bəs bayaq niyə cavab vermədiniz” sualına,”indi cavab verirəmm, nə istəyirsiniz sualı ilə cavab verdim. “Mən ingilis dili müəllimi təyin olunmağımla bağlı əmr dalınca gəlmişəm. Bəs sizə zəng edib, bu barədə tapşırıq verməyiblər?” O saat yadıma düşdü ki, həqiqətən də rus dilli nazirimiz mənə zəng edib, yanıma bir nəfərin gələcəyi və onu gülərüzlə qəbul edib, ehtiyatlı davranacağım bərədə xəbərdarlıq etmişdi. Çarəsizlikdən bir az yumşalaraq “nə dərs, hansı məktəbdə, axı bizə vakant dərs olması barədə heç bir məktəb, məlumat verməyyib, deyərək təəccübümü gizlətmədim.\n“Filan nömrəli məktəbdə bir erməni müəllim gedib, onun dərslərini direktor mənə vəd edib” cavabını alan kimi, dərhal direktora zəng etdim. Xanım direktor and-aman etdi ki, bu barədə mənə də yuxarılardan zəng ediblər, ancaq erməni müəllim hələ ki, öz yerindədir, çıxılmaz vəziyyətdə qaldığım üçün, sizin yanınıza göndərdim ki, bəlkə bir əlac tapasız. Əlac tapmaq yolum isə ondan ibarət oldu ki, “gedin direktorla erməni müəllimin gedişini sürətləndirin, sonra gələrsiz” deməklə, qızı yola saldim. İki gün keçməmiş, həmin «племянница” olan qızın yaxın qohumu olan şəxs Qorkomun I katibi, Qorkomun I katibi isə bizə Nazir təyin olundu. Sən demə, məndən başqa bunu hamı qabaqcadan bilirmiş, mənim qayğılı günlərim isə hələ qabaqda imiş...


Orijinal Classic Truepower (W4827) Power Supply istehsalçı zəmanətiylə və münasib qiymətə alışı!\n> Classic Truepower (W4827) Power Supply\nMəhsul kodu: 3259\nTəsvir Classic Truepower (W4827) Power Supply\niComp.az saytı sizə rəsmi zəmanətlə tam orijinal Classic Truepower 450 Watt Qida bloku modelini nəgd və köçürmə yolu ilə sizə təqdim edir.\nClassic Truepower 450 Watt Qida bloku modelini sizə təqdim etməkdən məmnunluq duyuruq.\nClassic Truepower 450 Watt Qida bloku rəsmi servis zəmanəti ilə satılır.\nZəmanət müddəti bitdikdən sonra isə sizə münasib qiymətə Classic Truepower 450 Watt Qida bloku modelinə texniki servis göstəririk.\nClassic Truepower 450 Watt Qida bloku Bakıda ucuz qiymətə almaq istəyirsinizsə iComp.az müraciət edərək pulsuz çatdırılma yolu ilə sifariş edə bilərsiniz.\nBunlara baxmağınız məsləhətdir: EVGA 500W Power Supply (100-W1-0500-KR) Qida bloku\nAttention raffle "Apple Iphone 13" , do not miss, details here https://bit.ly/3grQ3t3\nHi, here on the forum guys advised a cool Dating site, be sure to register - you will not REGRET it https://bit.ly/3rRKIAq\nA really working method of penis enlargement , +3 centimeters per month https://bit.ly/3AGPp3P\nASUS B150M-K Mainboard\nBakıda ucuz qiymətə tam orijinal Mainboard Asus B150M-K (1151 Socket) modelini iComp.az saytından münasib qiymətə sifariş edə bilərsiniz.


"Doğum günümdə əhvalımın korlanmasını istəmirsinizsə, mənə hədiyyə almayın..."\n14 Sep 2021 | 23:11\n“Doğum günlərimi adətən ailə üzvlərimlə, doğmalarımla birgə qeyd edirəm. Yadımdadır ki, 9-cu sinifdə oxuyurdum, evə gələndə anam mənə balaca bir sintezator almışdı. Ən yaddaqalan hədiyyə mənim üçün bu olub. Çünki çoxdan sintezator istəyirdim. Bu gün isə ən böyük hədiyyəm təbii ki, ailəm, doğmalarımdır. Yaşa dolduqca hədiyyə almağı yox, hədiyyə verməyi sevirəm. Yaxınlarım mənə hədiyyə alanda əsəbləşirəm, çünki onlara qıymıram. Hər zaman da tapşırıram ki, doğum günümdə əhvalımın korlanmasını istəmirsinizsə, mənə hədiyyə almayın (gülür). Elə hədiyyə var ki, dünya malıdır, onu bəndə verir, amma bəzən elə hədiyyələr olur ki, onu yalnız Allah hədiyyə edə bilər. Mən Allahdan gələn hədiyyəni istəyirəm”.\nBunu Moderator.az-a açıqlamasında bu gün doğum gününü qeyd edən sevilən aktrisa Ülviyyə Əliyeva bildirib. O daha sonra əlavə edib.\n“Mənim üçün bir doğum günümdə, bir də yeni il gecəsi hesabat olur. Bu ilim necə keçdi? Bu il ərzində nələr etdim? Nələrə nail oldum? Şükür bugünkü günümə, ilimə. Hər dəfə şükür edirəm. 40 yaşım var, insan var ki, yaşını gizlədir. Mən hər yaşımla, alnımdakı qırışımla fəxr edirəm. Şükür Allahın verdiyi ömürə. Bu il doğum günümü şəhidlərə görə qeyd etməyəcəyəm. Düzdü, toyda olmuşam, kiminsə ad gününə getmişəm, çünki məcbur idim kimlərəsə görə iştirak etməyə. Amma doğum günümdə evdə yoldaşımla ikimiz olacağıq, sıradan bir gün kimi doğum günümü keçirəcəyəm”, - deyə tanınmış aktrisa bildirib.\nÜlviyyə Əliyeva 2 ilə yaxın bir müddətdə teatrdan uzaq düşməyin çətin tərəflərindən də danışıb.\n“2 ildən çoxdur ki, səhnəsiz, teatrsız qalmışıq. Bu həqiqətən də dəhşətlidir. Şəxsən öz adıma deyirəm, mən səhnə ilə nəfəs alıram. İki ildir ki, elə bilirəm doğma evimə, ailəmə həsrətəm. Bütün tamaşalarımız üçün darıxmışam, çünki hər oynadığım tamaşa mənə doğmadır. Hər tamaşanın üzərində ən azı orta hesabla 6-8 ay, bir çox hallarda isə 1 il əziyyətimiz olur. Bütün sevilən obrazlarımız bizim əziyyətimizin bəhrəsidir, ona görə də bütün tamaşalarımız üçün darıxmışam. Bu gün mənə desələr ki, gəl filan tamaşanı oyna, o dəqiqə gedib oynayaram. Hər bir tamaşa yadımdadır, mahnıları, mizanları. Baxmayaraq ki, iki ildir səhnəyə çıxmıram. Yetər ki, bircə pərdəni açsınlar və biz oynayaq. Mən eyni zamanda həm də Dövlət Kukla Teatrında çalışıram. Karantin şərtləri nisbətən yüngülləşəndən sonra Milli Onkologiya Mərkəzində xərçəngdən əziyyət çəkən uşaqlar üçün “Şəngülüm, Məngülüm” mono kukla tamaşası oynadım. Bu günlərdə Lənkəranda və İçərişəhərdə Asan Könüllülərin birgə layihəsi olan şəhidlərin övladları üçün yenə də bu tamaşanı oynadım. İnanırsınız ki, bu tamaşaları məşqsiz oynamışam. İki gün əvvəl zəng etdilər ki, sabah yox birigün tamaşa oynayırsan, dedim ki, gözüm üstə. Çıxdım tamaşanı oynadım, xırda detalına qədər yadımda idi. Aktyor üçün səhnə havadır da. Bizim havamızı niyə bağlayıblar mən bilmirəm. Əgər bu gün kafe, restoranlar açıqdırsa, əgər toylara icazə varsa, böyük stadionlarda idman yarışları keçirirlərsə, niyə ara məsafəni saxlamaq şərtilə aktyorlara icazə vermirlər ki, doğma evlərinə, yurdlarına qayıtsınlar?! Axı biz sənətimizlə nəfəs alırıq. Bəlkə də bu sözlərim kimlərəsə gülməli gələ bilər, çünki biz sənətçilər tam başqa dünyanın insanlarıyıq. Hamı üçün bu dünyada dəyərli olan nələrsə var, mənim üçün də ən dəyərlisi doğmalarımdan sonra səhnədir. Heç bir televiziya layihəsi, heç bir film, serial teatrın yerini vermir. Əhd etmişəm ki, teatrların açılmasına icazə versinlər, səhnəni öpəcəyəm. Pərdə açılıb tamaşaçıları görməyənə qədər inanmaram ki, bizə icazə verdilər tamaşa oynamağa”, - deyə aktrisa bildirib.\nSevilən aktrisa daha sonra arzuladığı obrazlardan və filmə çəkilməyindən danışıb.\n“Mənim üçün hər bir yeni obraz arzuladığım obrazdır. Çünki hər bir yeni obraz mənim üçün yeni sınaqdır, yeni bir pillədir. Pandemiyaya baxmayaraq, fəaliyyətimi davam etdirirəm. Həm birinci Qarabağ, həm də ikinci Qarabağ müharibəsi haqda çəkiləcək bir filmə dəvət almışam, inşallah, sentyabr ayının sonunda çəkilişlərimiz başlayacaq. Filmin rejissoru Səidə Haqverdiyeva, ssenari müəllifi isə Sevda Sultanovadır. Müharibə ilə bağlı Azərbaycanda çox filmlər çəkilib, hələ bu səpkidə bir film olmayıb. Bu filmdə mən Xocalı faciəsini görən, o dəhşətli hadisələrə şahidlik edən bir xanımı oynayıram. İnşallah, teatrlar açılsın bu filmin tamaşasını da hazırlamağı planlaşdırırıq”, - deyə Ülviyyə Əliyeva bildirib.\nBiz də sevilən aktrisanı doğum günü münasibəti ilə ürəkdən təbrik edirik.


Səhiyyə Nazirliyi: Azərbaycanda qrip diaqnozu ilə ölüm faktı qeydə alınmayıb » TEHSIL-PRESS Agentliyi\nSəhiyyə Nazirliyi: Azərbaycanda qrip diaqnozu ilə ölüm faktı qeydə alınmayıb\nAzərbaycanda qrip diaqnozu ilə ölüm faktı qeydə alınmayıb.\nTehsil-press.az xəbər verir ki, bunu Azərbaycanda H3N2 virusuna yoluxma nəticəsində əhali arasında ölüm faktlarının baş verməsi barədə yayılan məlumatlara münasibət bildirən Səhiyyə Nazirliyinin baş epidemioloqu İbadulla Ağayev deyib.\nOnun sözlərinə görə, bu barədə yayılan məlumatlar doğru deyil. Əgər belə hal olsaydı, Səhiyyə Nazirliyi bununla bağlı mütləq açıqlama verərdi. İ.Ağayev bildirib ki, qripdən ölüm faktının təsdiqlənməsi üçün ölmüş şəxsin meyiti Məhkəmə Tibbi Ekspertiza və Patoloji Anatomiya Birliyinin şöbələrində müayinə edilməli və ölümün səbəbi aydınlaşdırılmalıdır.\nBaş epidemioloq qış mövsümündə kəskin respirator virus infeksiyalarının yayılmasının normal olduğunu qeyd edib. Vurğulayıb ki, hazırda ölkə ərazisində epidemioloji vəziyyət sabitdir. Ölkəmizdə kəskin respirator virus infeksiyalarına yoluxma faktı qeydə alınsa da, bu, epidemioloji səviyyədə deyil.\nİ.Ağayev bu virusların yayılmasının qarşısının alınmasında əhalinin tibbi maskalardan istifadə etməsinin vacibliyini də bildirib.\nXəbərin tarixi: 10.01.2017 / 13:52\nAzərbaycanda qrip epidemiyası: nə edək?\nSon üç ildə Qərbi Afrikada Ebola virusundan 11300-dən çox ölüm halı qeydə a ...\nBaş epidemioloq: Son illər ölkəmiz üçün xarakterik olmayan heç bir yoluxucu ...\nSəhiyyə Nazirliyinin baş toksikoloqu: Bu ilin əvvəlindən dəm qazı ilə zəhər ...\nSəhiyyə Nazirliyindən 2 yaşlı uşağın ölümü ilə bağlı açıqlama\nNazir qriplə bağlı göstəriş verdi\nErmənistan ordusunda özünəqəsd və qətl: 200-dən çox ölü\nBraziliyadan qayıdan idmançılarımız "Zika" müayinəsindən keçiriləcəkmi?\nSəhiyyə Nazirliyi: Səhvən sağ ayağı kəsilən xəstənin hər iki ayağı kəsilməl ...\nÖlümcül Zika virusunun Azərbaycan təhlükəsi\n“Qara Qarayev” metro stansiyasında ölüm hadisəsi baş verib


Keşlə sakini qidadan deyil, dəm qazından zəhərlənib - AÇIQLAMA | marja.az\nKeşlə sakini qidadan deyil, dəm qazından zəhərlənib - AÇIQLAMA\n“Son günlər bir sıra kütləvi informasiya vasitələrində qida zəhərlənmələri ilə bağlı heç bir araşdırma aparmadan, aidiyyəti qurumlar tərəfindən aparılan laborartor müayinələrin nəticələrini gözləmədən yalnış məlumatların yayılması hallarına rast gəlinir ki, bu da son nəticədə insanlar arasında çaşqınlığın yaranmasına səbəb olur. Ötən həftə Şəki və Qazax rayonlarında insanların səhhətində yaranmış problemlərin yalnış olaraq qida zəhərlənməsi kimi təqdim edən bir sıra saytlar yenidən heç bir araşdırmanın nəticəsini gözləmədən Keşlə qəsəbəsində baş vermiş hadisənin qida zəhərlənməsi səbəbindən baş verdiyi haqında gerçəkliyi əks etdirməyən, reallıqdan uzaq məlumatlar yayırlar”.\n“Marja” xəbər verir ki, bu, Qida Təhlükəsizliyi Agentliyinin yaydığı məlumatda deyilir.\n“Məlumat üçün bildiririk ki, 01.12.2018-ci il tarixində Nizami rayonu, Keşlə qəsəbəsi, Manaf Agayev küçəsi ev 28/1 ünvanında bir nəfərin dünyasını dəyişməsi, iki nəfərin isə zəhərlənmə nəticəsində vəziyyətinin pisləşməsi ilə bağlı Qida Təhlükəsizliyi Agentliyininə məlumat daxil olmuşdur.\nNəticə olaraq zəhərlənmənin dəm qazından baş verdiyi öz təsdiqini tapmışdır”.